Babelscape/SREDFM huggingface dataset:
Στίβεν Τζέραρντ

Ο Στίβεν Τζέραρντ ("Steven George Gerrard", γεννήθηκε 30 Μαΐου 1980) είναι Άγγλος πρώην επαγγελματίας ποδοσφαιριστής και νυν προπονητής της σκωτσέζικης Ρέιντζερς. Η θέση του ήταν στο κέντρο, συνήθως ως αμυντικός μέσος, αν και έχει παίξει και σε άλλες θέσεις καθώς ο πρώην προπονητής του, Ράφα Μπενίτεθ, έλεγε ότι "είναι πολυεργαλείο". Θεωρείται ένας από τους σημαντικότερους Άγγλους ποδοσφαιριστές, καθώς και ένας από τους καλύτερους κεντρικούς μέσους της γενιάς του σε παγκόσμιο επίπεδο.

Ο Τζέραρντ πέρασε το μεγαλύτερο μέρος της επαγγελματικής του ποδοσφαιρικής καριέρας στη Λίβερπουλ. Ο πρώτος του αγώνας ήταν το 1998 , ενώ από την περίοδο 2000-2001 (τη χρονιά που η Λίβερπουλ κατέκτησε το κύπελλο ΟΥΕΦΑ), έγινε βασικός μέχρι και το 2015 , όταν αποχώρησε από την ομάδα. Το 2003 έγινε αρχηγός της ομάδας. Έχει κερδίσει 2 Κύπελλα Αγγλίας, 3 Λιγκ Καπ, ένα Κύπελλο ΟΥΕΦΑ, ένα Τσάμπιονς Λιγκ, καθώς και 2 ευρωπαϊκά Σούπερ Καπ. Με την φανέλα της Λίβερπουλ έπαιξε συνολικά σε 710 παιχνίδια σκοράροντας 186 γκολ. Τελείωσε την καριέρα του στους Λος Άντζελες Γκάλαξι όπου έπαιξε για δύο σεζόν. Ήταν μέλος και της εθνικής ομάδας της Αγγλίας με 114 συμμετοχές και 21 γκολ, ενώ διατέλεσε και αρχηγός της από το 2012 μέχρι το 2014 όταν και αποχώρησε.
Πάπας Αγάθων

right|thumb|Αγάθων
Ο Πάπας Αγάθων ("Papa Agatone", 575 – 10 Ιανουαρίου 681) ήταν Πάπας από τις 27 Ιουνίου του 678 έως το θάνατό του στις 10 Ιανουαρίου του 681.
Φιατάου Πενιτάλα Τίο

Ο Σερ Φιατάου Πενιτάλα Τίο (Sir Fiatau Penitala Teo, 23 Ιουλίου 1911 - 25 Νοεμβρίου 1998) υπήρξε πολιτικός από το Τουβαλού και πρώτος Γενικός Διοικητής της νησιωτικής χώρας. Τιμήθηκε με τον τίτλο του Ιππότη από τη Βασίλισσα της Αγγλίας στις 2 Ιουνίου του 1979.
Ντέρμπι Κάουντι

Η Ντέρμπι Κάουντι (αγγλικά: "Derby County", ) είναι αγγλικός επαγγελματικός ποδοσφαιρικός σύλλογος που εδρεύει στην πόλη Ντέρμπι. Ιδρύθηκε το 1884 και ανήκει στις 12 ομάδες που το 1888 ίδρυσαν τη Φούτμπολ Λιγκ.
Τζον Ντόλοντ

Ο Τζον Ντόλοντ ("John Dollond", 21 Ιουνίου 1706 - 30 Νοεμβρίου 1761) ήταν Βρετανός οπτικός και κατασκευαστής οπτικών οργάνων. Ήταν ο πρώτος που κατασκεύασε διπλούς αχρωματικούς φακούς (1758) και κατοχύρωσε με δίπλωμα ευρεσιτεχνίας την ανακάλυψή του, αλλά δεν ήταν ο πρώτος που κατασκεύασε τέτοιους φακούς. Ένας άλλος οπτικός, ο Τζορτζ Μπας ακολούθησε τις οδηγίες του Τσέστερ Μουρ Χολ και κατασκεύασε και διέθεσε στην αγορά τέτοιους φακούς στα 1733.
Πάπας Δόνος

Ο Πάπας Δόνος ήταν Πάπας Ρώμης από τις 2 Νοεμβρίου 676 μέχρι τις 11 Απριλίου 678.

Ήταν γιος ενός Ρωμαίου με το όνομα Μαυρίκιος. Δεν είναι γνωστές πολλές πληροφορίες για τη ζωή του.
Χοέβθι

thumb|right|200px|Το Χοέβθι
Το Χοέβθι (Höfði) είναι ένα σπίτι στο Ρέυκιαβικ, την πρωτεύουσα της Ισλανδίας. Χτίστηκε το 1909 και στέγασε τον Γάλλο πρόξενο στην Ισλανδία. Κατά τη Συνάντηση Κορυφής του Ρέυκιαβικ το 1986 υπήρξε το σημείο συνάντησης του Ρόναλντ Ρήγκαν και του Μιχαήλ Γκορμπατσώφ. Εντός του κτιρίου οι σημαίες των Η.Π.Α. και της Σοβιετικής Ένωσης κρέμονται διασταυρωμένες, μνημονεύοντας με αυτόν τον τρόπο το γεγονός της συνάντησης. Στις μέρες μας το οίκημα χρησιμοποιείται κυρίως για εκδηλώσεις του δήμου της πόλης του Ρέυκιαβικ.
Κλιουβραστάιν

To Κλιουβραστάιν είναι ένα σπίτι στην πεδιάδα Mosfellsdalur, κοντά στο Μόσφελμπερ και βορειοανατολικά του Ρέυκιαβικ, στην Ισλανδία. Το Κλιουβραστάιν ήταν το σπίτι του Χαλντόρ Λάξνες, του Ισλανδού συγγραφέα που κέρδισε το Βραβείο Νόμπελ Λογοτεχνίας το 1955. Ο Χαλντόρ έζησε εκεί από το 1945 ως το θάνατό του το 1998.

Το 2002, η Ισλανδική κυβέρνηση αγόρασε το σπίτι, το οποίο μετετράπη σε μουσείο σχετικά με τη ζωή και το έργο του Χαλντόρ.
Μόσυχλον

Το Μόσυχλον είναι βουνό, ανενεργό ηφαίστειο, στη Λήμνο.
Πάπας Πίος Γ΄

Ο Πάπας Πίος Γ΄ (κοσμικό όνομα: Φραντσέσκο Τοντεσκίνι Πικκολόμινι, "Francesco Todeschini Piccolomini", 29 Μαΐου 1439 - 18 Οκτωβρίου 1503) ήταν Πάπας από τις 22 Σεπτεμβρίου του 1503 έως το θάνατό του στις 18 Οκτωβρίου του 1503.

Μετά τις νομικές σπουδές στην Περούτζα, σε ηλικία μόλις 22 ετών ανακηρύχθηκε αρχιεπίσκοπος της Σιένα από το θείο του Πάπα Πίο Β΄, ο οποίος του επέτρεψε ακόμη να κοσμήσει το όνομά του με τον οίκο των Πικκολόμινι (αφού η μητέρα του ήταν αδελφή του Πίου Β΄. Ήταν πρεσβευτής του πάπα σε επίσημες αποστολές από τον Πίο Β΄ αλλά και από τον Σίξτο Δ΄ στη δοκιμή να αποκαταστήσει την παπική εξουσία στην Ούμπρια. 

Ήταν πολέμιος της πολιτικής του Αλεξάνδρου ΣΤ΄, και εν μέσω των διαταραχών που ακολούθησαν το θάνατο αυτού του τελευταίου, κατάφερε να εκλεχτεί Πάπας, με τη στήριξη του καρδιναλίου Ντέλλα Ρόβερε, ο οποίος αργότερα θα γίνει Πάπας ως Ιούλιος Β΄. Επέτρεψε στον Καίσαρα Βοργία να επιστρέψει στη Ρώμη, μα ταυτόχρονα ξεκίνησε με εξυπνάδα την τροποποίηση της κουρίας. Πέθανε μόλις 26 ημέρες μετά την εκλογή του σε πάπα από έλκος ή όπως υποστηρίζουν κάποιοι από δηλητήριο που του έδωσαν με την υποκίνηση του Παντόλφο Πετρούτσι, ηγεμόνα της Σιένα. Διάδοχός του ήταν ο Πάπας Ιούλιος Β΄.


Κατηγορία:Πάπες
Κατηγορία:Ιταλοί Πάπες
Κατηγορία:Πάπες 16ου αιώνα
Κατηγορία:Επίσκοποι του 15ου αιώνα
Μαξ Ντελμπρούκ

Ο Μαξ Ντελμπρούκ ("Max Ludwig Henning Delbrück", 4 Σεπτεμβρίου 1906 – 9 Μαρτίου 1981) ήταν Γερμανός βιοφυσικός, ο οποίος βοήθησε στην έναρξη του ερευνητικού προγράμματος μοριακής βιολογίας στα τέλη της δεκαετίας του 1930. Ενέπνευσε το ενδιαφέρον των φυσικών επιστημόνων για τη βιολογία, ειδικά όσον αφορά τη βασική έρευνα για να εξηγηθούν τα γονίδια, που εκείνη την εποχή ήταν δύσκολο να κατανοηθούν. Το 1945 μαζί με τον Σαλβαδόρ Λούρια και τον Άλφρεντ Χέρσεϊ δημιούργησε μία ομάδα που πραγματοποίησε ουσιαστική πρόοδο λύνοντας σημαντικές πτυχές της γενετικής. Οι τρεις του μοιράστηκαν το βραβείο Νόμπελ Φυσιολογίας και Ιατρικής του 1969 "για τις ανακαλύψεις τους αναφορικά με τον μηχανισμό αντιγραφής και της γενετικής δομής των ιών". Ήταν ο πρώτος φυσικός που προέβλεψε αυτό που τώρα ονομάζεται διασπορά Ντελμπρούκ.
Γενική Γραμματεία του ΟΗΕ

Η Γενική Γραμματεία του Οργανισμού Ηνωμένων Εθνών (αγγλικά: "United Nations Secretariat") είναι ένα από τα κύρια όργανα του ΟΗΕ, με διοικητικό και πολιτικό χαρακτήρα, του οποίου η σύσταση, οι επιμέρους αρμοδιότητες και τα καθήκοντά του προβλέπονται από τον Καταστατικό Χάρτη του ΟΗΕ.

Η Γενική Γραμματεία του ΟΗΕ, υπηρετώντας όλα τα άλλα κύρια όργανα του ΟΗΕ διευθύνει τα προγράμματά του και κατευθύνει την πολιτική που τα διαγράφουν.<br> 
Της Γ.Γ. προΐσταται ο Γενικός Γραμματέας του ΟΗΕ, ο οποίος εκλέγεται από τη Γενική Συνέλευση του ΟΗΕ μετά όμως από πρόταση του Συμβουλίου Ασφαλείας του ΟΗΕ(¹).
Πάπας Διονύσιος

Ο Πάπας Διονύσιος ("Papa Dionisio", ... - 26 Δεκεμβρίου 268) υπηρέτησε ως επίσκοπος Ρώμης ή Πάπας από τις 22 Ιουλίου του 259 μέχρι το θάνατό του το 268. Στα έργα τέχνης παριστάνεται με επίσημα παπικά άμφια και κρατώντας ένα βιβλίο. Είναι ο πρώτος Πάπας που δεν αναγράφεται στους καταλόγους των Παπών ως μάρτυρας. Διαδέχθηκε στο αξίωμα τον Σίξτο Β΄.
Τουπούα Λεουπένα

Ο Σερ Τουπούα Λεουπένα ("Sir Tupua Leupena", 2 Αυγούστου 1922 - 24 Νοεμβρίου 1996) ήταν πολιτικός από το Τουβαλού. Υπήρξε γενικός κυβερνήτης της νησιωτικής χώρας. Στις 8 Ιουλίου του 1986 τιμήθηκε με τον τίτλο του Ιππότη.
Σαλβαδόρ Λούρια

Ο Σαλβαδόρ Λούρια ("Salvatore Edoardo Luria", 13 Αυγούστου 1912 - 6 Φεβρουαρίου 1991) ήταν Ιταλός μικροβιολόγος και κάτοχος του Νόμπελ Ιατρικής για την πρωτοπόρο εργασία του με τους Μαξ Ντελμπρούκ και Άλφρεντ Χέρσεϊ στον τομέα της μοριακής βιολογίας.
Συμβούλιο Απόδημου Ελληνισμού

Το Συμβούλιο Απόδημου Ελληνισμού (Σ.Α.Ε.) – συχνά αναφερόμενο ως «"Συμβούλιο Απόδημων Ελλήνων"» ή απλά «"ΣΑΕ"» – είναι σύμφωνα με το άρθρο 108 παρ. 2 του Συντάγματος, το κατοχυρωμένο Όργανο των όπου Γης Απόδημων Ελλήνων, που ιδρύθηκε το 1995, με αρχικό σκοπό την αντιμετώπιση των θεμάτων της Ελληνικής διασποράς και την καλύτερη επικοινωνία της με την πατρίδα και με απώτερο στόχο και σκοπό, να αποκτήσει ακόμη μεγαλύτερη δύναμη ο Ελληνισμός. Η έδρα του Συμβουλίου Απόδημου Ελληνισμού βρίσκεται στη Θεσσαλονίκη, που καθιερώθηκε ως μόνιμη έδρα και «πρωτεύουσα» του Οικουμενικού Ελληνισμού.
Σέφιλντ Γουένσντεϊ

thumb|130px|Παλαιό λογότυπο

Η Σέφιλντ Γουένσντεϊ (αγγλικά: "Sheffield Wednesday") είναι ποδοσφαιρικός σύλλογος με έδρα την πόλη του Σέφιλντ στην Αγγλία. Ιδρύθηκε στις 4 Σεπτεμβρίου του 1867 με το όνομα Γουένσντεϊ, και είναι μια από τις παλαιότερες ποδοσφαιρικές ομάδες στον κόσμο. Εντάχθηκε στο αγγλικό ποδοσφαιρικό πρωτάθλημα το 1892. Έδρα της Σέφιλντ Γουένσντεϊ είναι το γήπεδο Χίλσμπορο, χωρητικότητας 39.732 θεατών.
Α.Π.Σ. Ζάκυνθος

Ο Α.Π.Σ. Ζάκυνθος είναι ποδοσφαιρική ομάδα με έδρα την πόλη της Ζακύνθου στο ομώνυμο νησί. Η ομάδα ιδρύθηκε το 1961 και χρώματά της είναι το μπλε και το κίτρινο.
Ευρωπαϊκή Οδός 48

right|150px
thumb|250px|right|H διαδρομή της Ε48
H Ευρωπαϊκή Οδός 48 είναι μια οδική αρτηρία του Διεθνούς Δικτύου Εθνικών Οδών. Ξεκινάει από το Σβάινφουρτ της Γερμανίας και τελειώνει στην Πράγα της Τσεχίας, καλύπτοντας μια απόσταση 350 χιλιομέτρων.
Η οδός διασχίζει τις πόλεις : Σβάινφουρτ - Μπαϊρόιτ - Μάρκτρεντβιτς - Χεμπ - Κάρλοβι Βάρι - Πράγα .
Πάπας Βιταλιανός

Ο Πάπας Βιταλιανός ("Papa Vitaliano", θάν. 27 Ιανουαρίου 672) διετέλεσε Πάπας Ρώμης από τις 30 Ιουλίου του 657 μέχρι τις 27 Ιανουαρίου του 672. Γεννήθηκε στο Σίγκνι του Λάτιου και ο πατέρας του ονομαζόταν Αναστάσιος.
Grand Theft Auto

Το Grand Theft Auto είναι σειρά βιντεοπαιχνιδιών δράσης περιπέτειας που δημιουργήθηκε από τον David Jones και τον Nike Dailly, ενώ οι υπόλοιποι τίτλοι δημιουργήθηκαν από τους Dan και Sam Houser, Leslie Benzies και Aaron Garbut. Αρχικά, αναπτύχθηκε από την εταιρία DMA Design (νυν Rockstar North) και διανεμήθηκε από την Rockstar Games. Το όνομα της σειράς είναι αναφορά σε έναν όρο που χρησιμοποιείται στις Η.Π.Α. για τη ληστεία μοτοσυκλέτας.
Σέφιλντ

Το Σέφιλντ (αγγλ.: "Sheffield", ) είναι μια πόλη στη Βόρεια Αγγλία, στην περιοχή του Γιορκσάιρ. Έχει πληθυσμό 551.800 κατοίκους (εκτίμηση 2011) και είναι η έβδομη μεγαλύτερη μητροπολιτική περιοχή της χώρας με 1.569.000 κατοίκους, μετά το Λονδίνο, το Μπέρμιγχαμ,το Μάντσεστερ, το Ληντς, το Λίβερπουλ και το Νιούκασλ.

Η πόλη, που ιστορικά ήταν τμήμα του Δυτικού Ρίντινγκ, μιας από τις τρεις υποδιαιρέσεις της κομητείας του Γιόρκσαϊρ, έχει βιομηχανικές ρίζες και σήμερα έχει αναπτυχθεί σε σημαντικό οικονομικό κέντρο. Ο πληθυσμός της πόλης το 2007 εκτιμούνταν να είναι 530.000 κάτοικοι. Η ευρύτερη περιοχή του Σέφιλντ έχει πληθυσμό 640.720 ανθρώπων.

Το Σέφιλντ κέρδισε παγκόσμια αναγνώριση κατά τη διάρκεια του 19ου αιώνα για την παραγωγή χάλυβα. Πολλές καινοτομίες στη σχετική βιομηχανία αναπτύχθηκαν εδώ, όπως ο χυτοχάλυβας και το ανοξείδωτο ατσάλι. Η ανάπτυξη της βιομηχανίας χάλυβα είχε ως αποτέλεσμα την αύξηση του πληθυσμού της πόλης στο δεκαπλάσιο κατά τη διάρκεια της Βιομηχανικής Επανάστασης. Το 1893 το Σέφιλντ ανακηρύχτηκε επίσημα δήμος. Ο διεθνής ανταγωνισμός προκάλεσε πτώση στις τοπικές παραδοσιακές βιομηχανίες κατά τη διάρκεια του 1970 και 1980, ενώ ταυτόχρονα η γειτονική εθνική βιομηχανία άνθρακα κατέρρευσε, επηρεάζοντας έτσι τον πληθυσμό του Σέφιλντ.

Η πόλη, όπως και πολλές άλλες του Ηνωμένου Βασιλείου, άρχισε να αναπτύσσεται και πάλι τα πρώτα χρόνια του 21ου αιώνα. Η ακαθάριστη προστιθέμενη αξία στην πόλη αυξήθηκε 60% τα τελευταία χρόνια και, το 2005, έφτασε τα 8,2 εκατομμύρια λίρες. Η οικονομία ως σύνολο γνώρισε σταθερή ανάπτυξη περίπου 5% κάθε χρόνο, αυξανόμενη έτσι με γρηγορότερο ρυθμό απ' ό,τι αυτή του Γιόρκσαιρ και της Βόρειας Αγγλίας γενικότερα.

Η πόλη διαθέτει γεωγραφική ποικιλία, καθώς βρίσκεται στο σημείο όπου συγκλίνουν πέντε ποταμοί, ενώ μεγάλο μέρος της έχει χτιστεί σε πλαγιές λόφων που βλέπουν προς το κέντρο της πόλης ή προς την εξοχή. Καθώς στην πόλη βρίσκονται περίπου δυο εκατομμύρια δέντρα, το Σέφιλντ διαθέτει περισσότερα δέντρα ανά κάτοικο από οποιαδήποτε άλλη ευρωπαϊκή πόλη: το πράσινο αποτελεί 61% της επιφάνειας της πόλης.
Γκιούρμπουλακ

Το Γκιούρμπουλακ ("Τούρκικα: Gürbulak") είναι ένα χωριό της ανατολικής Τουρκίας, στην επαρχία Άγρι, κοντά στα σύνορα με το Ιράν. Αριθμεί 6.752 κατοίκους. Το συνοριακό φυλάκιο του χωριού αποτελεί μια από τις διαβάσεις των Ιρανο-Τουρκικών συνόρων.

Το χωριό είναι το ανατολικό τέρμα της Ευρωπαικής Οδού 80.
Κατηγορία:Χωριά της Τουρκίας
Χαλ Σίτι

Η Χαλ Σίτι (αγγλικά: "Hull City A.F.C.") είναι αγγλική ποδοσφαιρική ομάδα που εδρεύει στην πόλη του Κίνγκστον απόν Χαλ, ιδρύθηκε το 1904. Την σεζόν 2007-2008 ανέβηκε για πρώτη φορά στην ιστορία της στην κορυφαία αγγλική κατηγορία ποδοσφαίρου, την Πρέμιερ Λιγκ, καθώς κέρδισε στον αγώνα πλέι-οφ της Τσάμπιονσιπ στο Στάδιο Γουέμπλεϊ την Μπρίστολ Σίτι με 1-0. Πριν την σεζόν αυτή η μεγαλύτερη επιτυχία της Χαλ Σίτι ήταν η πορεία της μέχρι τα ημιτελικά στο Κύπελλο Αγγλίας το 1930.Τη σεζόν 2008-2009 καταφερε να κερδισει την παραμονή της στην πρέμιερ λιγκ τις τελευταίες αγωνιστικές. Στα μέσα της σεζόν πέτυχε ιστορική νίκη επί της Άρσεναλ, μέσα στο Εμιράτες Στάντιουμ (Emirates stadium).
Ευρωπαϊκή Οδός 851

H Ευρωπαϊκή Οδός 851 είναι μια οδική αρτηρία του Διεθνούς Δικτύου Ε-Οδών, ως διαδρομή δεύτερης κλάσης. Ξεκινά από το Πέτροβακ του Μαυροβουνίου και καταλήγει στην Πρίστινα του Κοσσυφοπεδίου.
Άλγεβρα συνόλων

Άλγεβρα συνόλων ονομάζουμε μια μη-κενή συλλογή υποσυνόλων ενός συνόλου formula_1 που είναι κλειστή ως προς "πεπερασμένες" το πλήθος επαναλήψεις των συνολοθεωρητικών πράξεων. Οι συνολοθεωρητικές πράξεις είναι η τομή, η ένωση και το συμπλήρωμα.

Μια άλγεβρα συνόλων που είναι επί πλέον κλειστή ως προς "άπειρες", αλλά αριθμήσιμες, φορές ένωση των υποσυνόλων της ονομάζεται σ-άλγεβρα.

Με τον όρο "άλγεβρα συνόλων" μπορεί να εννοούμε γενικά το μάθημα της θεωρίας συνόλων, το να λύνει κανείς ασκήσεις με πράξεις μεταξύ συνόλων κλπ, και όχι ένα "αυστηρά ορισμένο" μαθηματικό αντικείμενο όπως περιγράφηκε πιο πάνω.
Τουλάγκα Μανουέλα

Ο Σερ Τουλάγκα Μανουέλα ("Sir Tulaga Manuella", 26 Αυγούστου 1936 - ...) είναι πολιτικός από το Τουβαλού. Υπήρξε 5ος Γενικός Κυβερνήτης της χώρας του, από το 1994 ως το 1998. Έχει τιμηθεί με τον τίτλο του Ιππότη (από τις 15 Φεβρουαρίου του 1996) από τη Βασίλισσα της Αγγλίας.
Ιλινόι

Το Ιλινόις ή Ιλλινόι (Αγγλικά: State of Illinois) είναι μεσοδυτική πολιτεία των Η.Π.Α.. Έχει έκταση 149.997 τ.χλμ. και πληθυσμό 12.822.739 κατοίκους (απογραφή 2020). Συνορεύει νότια με το Μιζούρι και το Κεντάκι, δυτικά με το Μιζούρι και την Αϊόβα, ανατολικά με την Ιντιάνα και βόρεια με το Ουισκόνσιν, ενώ βρέχεται από τη λίμνη Μίσιγκαν. Πρωτεύουσα του είναι το Σπρίνγκφιλντ και μεγαλύτερες πόλεις το Σικάγο, η Ορόρα και το Ρόκφορντ.

Έχει ανεπτυγμένη βιομηχανία. Είναι προπύργιο του Δημοκρατικού κόμματος τα τελευταία 40 χρόνια, με εξαίρεση το 1968, το 1972 και το 1988, όταν πρώτευσαν εκεί οι ρεπουμπλικανοί προεδρικοί υποψήφιοι Ρίτσαρντ Νίξον και Τζορτζ Μπους (πρεσβύτερος).
Κυτταρίνη

thumb|right|300px|Τρισδιάστατη απεικόνιση κυτταρίνης (μαύρο: άνθρακας, κόκκινο: οξυγόνο, λευκό: υδρογόνο)
Η κυτταρίνη ("αγγλ." cellulose) είναι ο κυριότερος πολυσακχαρίτης που απαντάται στον πλανήτη Γη. Συγκροτεί τους φυτικούς ιστούς και βρίσκεται σε ποσοστό συνήθως από 33% έως 50% στη μάζα τους. Αποτελείται από 3.000 ή και περισσότερα μόρια γλυκόζης που ενώνονται με "γλυκοζιτικούς" δεσμούς και σχηματίζουν ευθείες αλυσίδες, τις "αλυσίδες κυτταρίνης". Απαντάται συνήθως μαζί με τη λιγνίνη, αλλά σε ορισμένα φυτά βρίσκεται και μόνη της (βλ. βαμβάκι).
Ευρωπαϊκή Οδός 3

right|300px|thumb|Η διαδρομή της Ε3
H Ευρωπαϊκή Οδός 3 (Ε3) είναι μια οδική αρτηρία του Διεθνούς Δικτύου Εθνικών Οδών, που ξεκινά από το Σερμπούρ της Γαλλίας και καταλήγει στη Λα Ροσέλ, επίσης της Γαλλίας.

Η οδός έχει μήκος 459 χιλιομέτρων, και ακολουθεί την πορεία των εθνικών οδών της Γαλλίας. Περνά από τις πόλεις : Σερμπούρ - Σαίντ Λο - Ρεν - Ναντ - Λα Ροσέλ.
Ανώτατο Δικαστήριο της Ισλανδίας

Το Ανώτατο Δικαστήριο της Ισλανδίας (Hæstiréttur Íslands) είναι το ανώτατο όργανο απονομής δικαιοσύνης στην Ισλανδία. Ιδρύθηκε υπό την πράξη 22/1919 και οργάνωσε την πρώτη του συνεδρία στις 16 Φεβρουαρίου του 1920.

Το Δικαστήριο στεγάστηκε αρχικά στο κτίριο των αναμορφωτικών φυλακών του Ρέυκιαβικ, και μεταφέρθηκε στο παλιό δικαστικό κτήριο της Λινταργκάτα το 1949. Από τις 5 Σεπτεμβρίου του 1996 το Δικαστήριο στεγάζεται στο νέο Δικαστικό Μέγαρο του Αρναρχόλ.
2,4,6-τρινιτροτολουόλιο

Το «2,4,6-τρινιτροτολουόλιο» ή «τρινιτροτολουόλιο» ή και «τρινιτροτολουόλη», (σε συντομογραφία ΤΝΤ, Αγγλική ονομασία : "trinitrotoluene") είναι μια πολύπλοκη χημική ουσία με χημικό τύπο C6H2(NO2)3CH3 . Αυτή η κίτρινη, στερεά σε κανονικές συνθήκες ουσία, χρησιμοποιείται στη χημεία για αντιδράσεις, άλλα είναι πιο γνωστή ως ένα χρήσιμο εκρηκτικό. Τα εκρηκτικά που παράγονται από το ΤΝΤ θεωρούνται ως βασικές μονάδες μέτρησης της δύναμης μιας βόμβας και άλλων εκρηκτικών. Στη χημεία το ΤΝΤ χρησιμοποιείται στη παραγωγή ηλεκτρικά φορτισμένων αλάτων.
Μεγάλες Λίμνες

thumb|350px|Δορυφορική εικόνα των Μεγάλων Λιμνών
thumb|350px|right|Χάρτης των Μεγάλων Λιμνών
thumb|350px|right|Χάρτης που δείχνει τη λεκάνη απορροής των Μεγάλων Λιμνών.

Μεγάλες Λίμνες (αγγλικά: The Great Lakes), ονομάζονται συνολικά οι λίμνες της Βόρειας Αμερικής Σουπήριορ, Χιούρον, Μίσιγκαν, Ήρι και Οντάριο που αποτελούν μέρος των συνόρων μεταξύ Η.Π.Α. και Καναδά.

Η συνολική έκταση των λιμνών είναι 244.108 τετραγωνικά χιλιόμετρα και ο όγκος των υδάτων που περιέχουν είναι 23.000 κυβικά χιλιόμετρα, περίπου το 18% της παγκόσμιας προμήθειας νερού. Οι Μεγάλες Λίμνες είναι το μεγαλύτερο σύστημα γλυκού νερού στη Γη, και μόνο οι πολικοί παγετώνες έχουν μεγαλύτερες ποσότητες νερού. 

Οι λίμνες δημιουργήθηκαν πριν περίπου 5.000 χρόνια, εξαιτίας της δράσης παγετώνων.Η περιοχή που περιλαμβάνει τις Μεγάλες Λίμνες αποτελείται από πετρώματα του αρχαιοζωικού και του παλαιοζωικού αιώνα της λεγόμενης Καναδικής Ασπίδας. Τα πετρώματα αυτά διαμορφώθηκαν από την διάβρωση και προπάντων από την επενέργεια των παγετώνων της τεταρτογενούς περιόδου του καινοζωικού αιώνα, οι μορένες του οποίου αποτέλεσαν εμπόδιο σε ένα ευρύ υδάτινο ρεύμα που κατευθύνεται προς τον ποταμό Μισσισσιππή.    

Οι αμερικανικές πολιτείες που βρέχονται από αυτές τις λίμνες είναι: το Μίσιγκαν, το Ουισκόνσιν, η Μινεσότα, η Ιντιάνα, το Οχάιο, η Πενσυλβάνια, Ιλινόι, και η Νέα Υόρκη. Οι περισσότερες πολιτείες που βρέχονται από τις λίμνες αυτές είναι προπύργια του Δημοκρατικού Κόμματος στις τελευταίες 6 εκλογικές αναμετρήσεις. Έχουν ισχυρή βιομηχανία και επλήγησαν από την Οικονομική Κρίση του 2008. Στον Καναδά, όλες οι λίμνες βρέχουν μόνο το Οντάριο.
Αίας ο Τελαμώνιος

Ο Αίας ο Τελαμώνιος ["Αἴας" < "αἰάζω" (αναστενάζω, θρηνώ), "αυτός που θρηνεί"], υπήρξε μυθικός βασιλεύς της Σαλαμίνος και ένας από τους κυριότερους και πιο σπουδαίους ήρωες του Τρωικού πολέμου.Γιος του Τελαμώνος και της Περίβοιας (ή Ερίβοιας), ετεροθαλής αδελφός του Τεύκρου και εγγονός του οικιστή της Σαλαμίνος.
Ζαν Ζακ Σανπέ

Ο Ζαν Ζακ Σανπέ (Jean-Jacques Sempé, 17 Αυγούστου 1932) είναι Γάλλος σκιτσογράφος, γνωστός κυρίως για την εικονογράφηση της σειράς παιδικών βιβλίων "Ο μικρός Νικόλας".
Πάπας Ευγένιος Α΄

Ο Πάπας Ευγένιος Α΄ ("Papa Eugenio I", ... - 2 Ιουνίου 657) διετέλεσε Πάπας Ρώμης από τις 10 Αυγούστου του 654 έως την 2 Ιουνίου του 657.

Ήταν Ρωμαίος και ο πατέρας του ονομαζόταν Ρουφινιανός. Εξελέγη Πάπας στις 10 Αυγούστου του 654, ενθρονίστηκε το 655, και πέθανε την πρώτη Ιουνίου του 657 από φυσικά αίτια.
Ένα έξυπνο έξυπνο... μούτρο

Το Ένα έξυπνο έξυπνο... μούτρο (γνωστή και ως Ο Αχτύπητος), είναι ασπρόμαυρη ελληνική κωμική ταινία, που γυρίστηκε τη σεζόν 1964-65. Η παραγωγή ανήκει στη Φίνος Φιλμ. Βασίστηκε στο θεατρικό έργο των Τσιφόρου-Βασιλειάδη, «Ο Τηλέμαχος Τρύπωσε». Πρόκειται για τυπική φαρσοκωμωδία.
Ευρωπαϊκή Οδός 75

Η Ευρωπαϊκή Οδός 75 (Ε75) είναι μια οδική αρτηρία του Διεθνούς Δικτύου Εθνικών Οδών της Ευρώπης. Η Ε75 ξεκινά από το Βάρντο της Νορβηγίας στη Θάλασσα του Μπάρεντς, συνεχίζει νότια διασχίζοντας τη Φινλανδία, την Πολωνία, την Τσεχία, τη Σλοβακία, την Ουγγαρία, τη Σερβία, την Βόρεια Μακεδονία και καταλήγει στη Σητεία της Κρήτης, στη Μεσόγειο θάλασσα.

Το συνολικό μήκος της είναι 5.639 χλμ.
* : Βάρντο - Ουτσιόκι 
* : Ίβαλο - Σοντάκυλα - Ρόβανιεμι - Κέμι - Όουλου - Γυβάσκυλα - Λάχτι - Ελσίνκι
* Θαλάσσια διαδρομή Φινλανδία - Πολωνία
* :Γκντανσκ- Σβιέτσιε - Λοτζ - Πιότρκοβ Τριμπουνάλσκι - Κατοβίτσε
* : Τσέσκι Τέσιν 
* : Ζίλινα - Μπρατισλάβα.
* : Γκιόρ - Βουδαπέστη - Σέγκεντ
* : Σουμπότιτσα - Βελιγράδι - Ναϊσσός
* : Σκόπια - Βελεσσά - Γευγελή
* : Εύζωνοι - Θεσσαλονίκη - Κατερίνη - Λάρισα - Βόλος - Λαμία - Θήβα - Αθήνα (θαλάσσια διαδρομή) - Χανιά - Ρέθυμνο - Ηράκλειο - Άγιος Νικόλαος - Σητεία
Θεόπομπος ο Χίος

Ο Θεόπομπος, γνωστός και ως Θεόπομπος ο Χίος (378/377 π.Χ. στη Χίο - 323 ή 300 π.Χ., πιθανώς στην Αλεξάνδρεια), ήταν αρχαίος Έλληνας ιστορικός και ρήτορας.
Χριστιανική Αδελφότητα Νέων Θεσσαλονίκης

Η ΧΑΝΘ (Χριστιανική Αδελφότητα Νέων Θεσσαλονίκης) ιδρύθηκε επίσημα το 1921 σαν Σωματείο Ιδιωτικού Δικαίου, κοινωφελές, μη κερδοσκοπικό, με έδρα τη Θεσσαλονίκη. Έχει αθλητικά τμήματα μπάσκετ, βόλεϊ, κολύμβησης, ιστιοπλοΐας, και στίβου.

Αποτελεί παράρτημα της ΧΑΝ (Χριστιανική Αδελφότητα Νέων, YMCA), μιας μη κυβερνητικής οργάνωσης (χριστιανικό κίνημα) που δραστηριοποιείται σε περισσότερες από 110 χώρες και ιδρύθηκε στο Λονδίνο το 1844.
Τεοντόρ Στολοζάν

Ο Τεοντόρ Στολοζάν (ρουμανικά: "Theodor Stolojan") είναι οικονομολόγος , ευρωβουλευτής και πολιτικός από τη Ρουμανία, ο οποίος διορίστηκε πρωθυπουργός της χώρας έπειτα από τις βουλευτικές εκλογές του 2008 αλλά παραιτήθηκε μία εβδομάδα μετά. Είναι μέλος του Δημοκρατικού-Φιλελεύθερου Κόμματος. Χρημάτισε πρωθυπουργός την περίοδο από το 1991 ως το 1992. Είναι παντρεμένος με την Έλενα Στολογιάν και έχουν ένα γιο και μία κόρη.
Συία

Η Συία ήταν αρχαία πόλη της νοτιοδυτικής Κρήτης. Βρίσκεται στο χωριό Σούγια, 70 χιλιόμετρα νότια των Χανίων. 

Όπως και η Λισός η Συία αποτελούσε ευρύχωρο και ασφαλές επίνειο της Ελύρου. Ο Στράβωνας ονομάζει την πόλη «"Σύβα"». Το όνομά της πιθανόν να προέρχεται από την αρχαία λέξη "Συς" που σημαίνει χοίρος, εξαιτίας της πιθανής ύπαρξης δασών βελανιδιάς τα οποία αποτελούν τη βασική τροφή των χοίρων. Η Συία γνώρισε άνθηση κατά τη διάρκεια της Ρωμαϊκής και πρώτης Βυζαντινής περιόδου. Υπάρχουν ρωμαϊκά ερείπια και τρεις παλαιοχριστιανικές βασιλικές. Πιθανόν η πόλη να καταστράφηκε να καταστράφηκε από τους Σαρακηνούς. Ο Ρόμπερτ Πάσλεϊ ("Robert Pashley") εντόπισε στα βορειοδυτικά της Ελύρου ερείπια ρωμαϊκού δικτύου ύδρευσης και λουτρών. Στη Συία υπάρχουν επίσης ερείπια αρχαίων κτιρίων, τειχών, θολωτών τάφων και θεμέλια ρωμαϊκών σπιτιών. 

Η Συία είχε δημιουργήσει οικονομική ένωση με την Υρτακίνα, την Έλυρο, τη Λισσό και την Τάρρα, ενώ συμμετείχε και στην Ένωση των Ορέων τον 3ο αιώνα π.χ. α, μια ομοσπονδίας ορεινών πόλεων όπου τα μέλη της απολάμβαναν ανεξαρτησία αλλά είχαν κοινή εσωτερική και εξωτερική πολιτική. Η ομοσπονδία αυτή αποτελούνταν από τις πόλεις Λισό, Συία, Ποικιλασσός, Τάρρα, Υρτακίνα και Έλυρος.
Τοαρίπι Λαούτι

Ο Σερ Τοαρίπι Λαούτι ("Toaripi Lauti", 28 Νοεμβρίου 1928 - 25 Μαΐου 2014), GCMG, ήταν πολιτικός από το Τουβαλού. Υπήρξε πρώτος πρωθυπουργός της ανεξάρτητης χώρας και μετέπειτα Γενικός Κυβερνήτης.
2,2-διμεθυλοβουτάνιο

Το 2,2-διμεθυλοβουτάνιο ή νεοεξάνιο είναι ένα αλκάνιο, δηλαδή άκυκλος κορεσμένος υδρογονάνθρακας, με μοριακό τύπο C6H14 και σύντομο συντακτικό τύπο (CH3)3CCH2CH3. Αποτελεί συστατικό του αργού πετρελαίου και ιδιαίτερα της βενζίνης, μετά από πυρόλυση. Η ποιότητά του ως καύσιμο βενζινοκινητήρων είναι μέτρια, αφού έχει αριθμό οκτανίου 93,4. Ως καύσιμο ντίζελ είναι ακόμη χειρότερο, με αριθμό κετανίου 24,4.
Όπερα του Μπαϊρόιτ

Η Όπερα του Μπαϊρόιτ είναι χτισμένη στον «πράσινο λόφο» της ομώνυμης πόλης στην Γερμανία. Η ανέγερση του οικοδομήματος διήρκεσε από το 1872 μέχρι το 1875. Αρχιτέκτων ήταν ο Όττο Μπρίκβαλντ ενώ τα σχέδια ήταν του Ρίχαρντ Βάγκνερ σε στυλ ελληνιστικού ρομαντισμού.
2,3-διμεθυλοβουτάνιο

Το 2,3-διμεθυλοβουτάνιο ή διισοπροπύλιο είναι ένα αλκάνιο, δηλαδή άκυκλος κορεσμένος υδρογονάνθρακας, με χημικό τύπο C6H14 και σύντομο συντακτικό τύπο (CH3)2CHCH(CH3)2. Αποτελεί συστατικό του αργού πετρελαίου και ιδιαίτερα της βενζίνης μετά από πυρόλυση.
Πάπας Σύμμαχος

Ο Πάπας Σύμμαχος ("Papa Simmaco", ... - 19 Ιουλίου 514) διετέλεσε Πάπας Ρώμης από το 498 έως το 514.

Γεννήθηκε στη Σαρδηνία και ο πατέρας του ονομαζόταν Φουρτουνάτος. Βαπτίστηκε στη Ρώμη, όπου έγινε αρχιδιάκονος της Εκκλησίας την εποχή του Πάπας Αναστασίου Β΄.

Εξελέγη Πάπας στις 22 Νοεμβρίου του 498. Ο αρχιερέας της Σάντα Πρασέντε, Λαυρέντιος εξελέγη επίσης Πάπας την ίδια ημέρα από μία μειοψηφική παράταξη με βυζαντινές συμπάθειες. Ο Λαυρέντιος είχε τη στήριξη του αυτοκράτορα Αναστάσιου Α', αλλά ο βασιλιάς των Γότθων Θευδέριχος, τελικά επέβαλλε την άποψή του, η οποία ήταν υπέρ του Συμμάχου.

Σε μία σύνοδο που διεξήχθη τη Ρώμη την 1 Μαρτίου του 499, ο Σύμμαχος παραχώρησε στο Λαυρέντιο την επισκοπή της Νοκερίας στην Καμπανία. Η σύνοδος διακήρυξε επίσης ότι οποιοσδήποτε κληρικό επιχειρούσε να συγκεντρώσει ψήφους για παπική διαδοχή όσο ήταν ζωντανός ο Πάπας ή όποιος διεξήγε συσκέψεις ή διαβουλεύσεις για το σκοπό αυτό, θα καθαιρούταν.

Το 501, ο κυβερνήτης Φέστος, υποστηρικτής του Λαυρέντιου, κατηγόρησε τον Σύμμαχο για διάφορα εγκλήματα. Ο Πάπας αρνήθηκε να παραστεί ενώπιον του βασιλιά προκειμένου να απολογηθεί, ισχυριζόμενος ότι ένας κοσμικός ηγεμόνας δεν είχε καμία δικαιοδοσία επί του υπέρτατου ποντίφικα. Μία σύνοδος, αποκαλούμενη "Σύνοδος Παλμάρις", που διεξήχθη υπό τον βασιλιά Θευδέριχο στις 23 Οκτωβρίου του 501 βεβαίωσε την άποψη αυτή, διακηρύσσοντας ότι η απόφαση «πρέπει να αφεθεί στην κρίση του Θεού» και ότι ο Σύμμαχος ήταν «αθώος για όλες τις κατηγορίες που τον βάρυναν». Η σύνοδος αυτή επιβεβαίωσε και την παποσύνη του Σύμμαχου.

Παρόλα αυτά, ο Θευδέριχος εγκατέστησε το Λαυρέντιο στο Παλάτι του Λατεράνου σαν Πάπα. Το σχίσμα διήρκεσε τέσσερα χρόνια μέχρις ότου ο Θευδέριχος, αποφασίζοντας ότι οι υποστηρικτές του Λαυρέντιου είχαν υπερβολικά θετική στάση υπέρ των Βυζαντινών απέσυρε τη στήριξη του προς το πρόσωπο του Λαυρέντιου και τον απομάκρυνε από τη Ρώμη, και οι αντίπαλοι του Σύμμαχου χαμήλωσαν τους τόνους.

Ο Σύμμαχος προσέφερε σημαντική στήριξη στους καθολικούς επισκόπους της Αφρικής που διώκονταν από τους ηγεμόνες των Βανδάλων, οι οποίοι είχαν προσχωρήσει στον Αρειανισμό. Βοήθησε επίσης τους ιθαγενείς της βόρειας Ιταλίας που υπέφεραν από τις καταδρομές των βαρβάρων.
Ερρίκος ΣΤ΄ της Αγίας Ρωμαϊκής Αυτοκρατορίας

Ο Ερρίκος ΣΤ΄ της Αγίας Ρωμαϊκής Αυτοκρατορίας ("Heinrich VI.", Ναϊμέχεν, Νοέμβριος 1165 - 28 Σεπτεμβρίου 1197) μέλος του Οίκου των Χοενστάουφεν ήταν Βασιλιάς της Γερμανίας, Βασιλιάς της Ιταλίας και Βασιλιάς της Αρλ (1190 - 1197), Αυτοκράτορας της Αγίας Ρωμαϊκής Αυτοκρατορίας (1191 - 1197), Βασιλιάς της Σικελίας (1194 - 1197), Πρίγκιπας του Τάραντα (1194 - 1197). Ο Ερρίκος ΣΤ΄ ήταν δεύτερος γιος και διάδοχος του κορυφαίου Γερμανού αυτοκράτορα Φρειδερίκου Βαρβαρόσσα και της συζύγου του Βεατρίκης Α΄ της Βουργουνδίας. Παντρεύτηκε την Κωνσταντία Ωτβίλ της Σικελίας μεταθανάτια κόρη του Ρογήρου Β΄ της Σικελίας, ο Οίκος των Γουέλφων βρισκόταν σε σύγκρουση με την οικογένεια του και έπρεπε να ενισχύσει τα κληρονομικά δικαιώματα της συζύγου του απέναντι στον Ταγκρέδο της Σικελίας. Με βάση το τεράστιο ποσό σε λύτρα που πλήρωσε ο Ριχάρδος ο Λεοντόκαρδος για την απελευθέρωση του ο Ερρίκος ΣΤ΄ κατέκτησε το Βασίλειο της Σικελίας (1194), η ενοποίηση με την Αγία Ρωμαϊκή Αυτοκρατορία ωστόσο απέτυχε.
Πάπας Αδριανός ΣΤ΄

Ο Πάπας Αδριανός ΣΤ΄ (κοσμικό όνομα "Adriaan Florenszoon Boeyens", * Ουτρέχτη, 2 Μαρτίου 1459 – Ρώμη, 14 Σεπτεμβρίου 1523), ήταν ο 218ος Πάπας της Ρωμαιοκαθολικής εκκλησίας από το 1522 ως το θάνατό του.
Πάπας Ιωάννης Α΄

Ο Πάπας Ιωάννης Α΄ ("Papa Giovanni I", 470 - 18 Μαΐου 526) ήταν Πάπας από τις 13 Αυγούστου του 523 έως το θάνατό του το 526. Διαδέχθηκε τον Πάπα Ορμίσδα. Υπήρξε Πάπας μέχρι το θάνατό του, το 526. Τον διαδέχθηκε στο αξίωμα του επισκόπου Ρώμης ο Φήλιξ Δ΄. Στα καλλιτεχνικά έργα παριστάνεται να βλέπει μέσα από τα κάγκελα του κελιού του σε φυλακή ή φυλακισμένος μαζί με έναν διάκονο ή υποδιάκονο.
Μίκλος Υμπλ

Ο Μίκλος Υμπλ ("Miklós Ybl", 6 Απριλίου 1814 στο Székesfehérvár - 22 Ιανουαρίου 1891 στη Βουδαπέστη) ήταν ένα σημαντικός αρχιτέκτων στα τέλη του 19ο αιώνα, καθώς επίσης και ο σημαντικότερος αρχιτέκτονας της Ουγγαρίας κατά τη διάρκεια της σταδιοδρομίας του. Η πιο γνωστή εργασία του είναι η Ουγγρική Κρατική Όπερα στη Βουδαπέστη (1875-84).

Σπούδασε στο Τεχνολογικό Ινστιτούτο (το Politechnikum) στη Βιέννη και εργάστηκε ως βοηθός του Mihály Pollack το 1832 και στο γραφείο του Henrik Koth μεταξύ των ετών 1836 και 1840. Μετά από αυτό, κινήθηκε προς το Μόναχο και έπειτα προς την Ιταλία για περαιτέρω σπουδές. Μετά την επιστροφή του, συνεργάστηκε με το γιο του Mihály Pollack, Ágoston, μαζί με τον οποίο ανανέωσε το κάστρο Ikervár. Η πρώτη μεγάλη εργασία του ήταν η εκκλησία στο Fót, που χτίστηκε μεταξύ των ετών 1845 και 1855.

Πολλά από τα κτίριά του έγιναν, και είναι πράγματι ακόμα σήμερα, σημαντικά στοιχεία της πόλης της Βουδαπέστης: Η βασιλική του Αγίου Στεφάνου (1867-91), τα λουτρά Rác, το πρώην μέγαρο του τελωνείου, (1871-74), και το δωμάτιο θρόνου και η πτέρυγα Krisztinaváros του παλατιού. Έχτισε επίσης αμέτρητες εκκλησίες και κάστρα στις επαρχίες. Το ετήσιο αρχιτεκτονικό βραβείο που καθιερώθηκε το 1953 ονομάστηκε εις τιμήν του.
Πάπας Ιωάννης Γ΄

Ο Πάπας Ιωάννης Γ΄ (Papa Giovanni III, ... - 13 Ιουλίου 574) ήταν Πάπας από τις 17 Ιουλίου του 561 έως το θάνατό του το 574. Διαδέχθηκε τον Πάπα Πελάγιο Α΄. Καταγόταν από τη Ρώμη και ονομαζόταν Κατελίνος. Το ποντιφικάτο του διήρκεσε 13 χρόνια, ωστόσο ελάχιστα στοιχεία είναι γνωστά γι' αυτό εξαιτίας της εξαφάνισης των γραπτών μαρτυριών από τους Λομβαρδούς, οι οποίοι πραγματοποίησαν επιδρομή εκείνη την περίοδο. Τον διαδέχθηκε ο Βενέδικτος Α΄.
Καμούτα Λατάζι

Ο Σερ Καμούτα Λατάζι (Sir Kamuta Latasi, KCMG, OBE, 1936) είναι πολιτικός από το Τουβαλού, βουλευτής και μέλος του ανακτοβουλίου. Υπήρξε πρωθυπουργός της χώρας του από τις 10 Δεκεμβρίου του 1993 ως τις 24 Δεκεμβρίου του 1996. Αντίθετος με την πρακτική των πολιτικών της χώρας του, που δεν ανήκουν σε κόμματα, ο Λατάζι ρέπει προς το ρεπουμπλικανισμό. Από τις 19 Μαρτίου 2010 ως τις 16 Απριλίου του ίδιου έτους ήταν υπηρεσιακός Γενικός Κυβερνήτης του Τουβαλού.
Φεστιβάλ του Μπαϊρόιτ

thumb|Η όπερα του Μπαϊρόιτ
thumb|Παράσταση της όπερας «Χρυσός του Ρήνου» το 1876 στην όπερα του Μπαϊρόιτ

Το Φεστιβάλ του Μπαϊρόιτ (γερμ. "Bayreuther Festspiele") ή αλλιώς Φεστιβάλ του Ρίχαρντ Βάγκνερ (γερμ. "Richard-Wagner-Festspiele") είναι μουσικό - θεατρικό γεγονός που διοργανώνεται ετησίως (και συνήθως από τις 25 Ιουλίου μέχρι τις 28 Αυγούστου) στην όπερα του Μπαϊρόιτ που είχε κτίσει ο Ρίχαρντ Βάγκνερ ειδικά γι' αυτό το σκοπό.
Τύρναβα

<br>
thumb|260px|Δρόμος της Τύρναβα
Η Τύρναβα (Tyrnävä) είναι δήμος και χωριό της Φινλανδίας.

Υπάγεται στο διοικητικό διαμέρισμα Όουλου και βρίσκεται στην περιφέρεια της Βόρειας Οστροβόθνιας. Έχει πληθυσμό 5.378 κατοίκων (απογραφή 2003) και καλύπτει έκταση 489,39 τετραγωνικών χιλιομέτρων, από οποία 3,84 είναι νερό. Η πληθυσμιακή πυκνότητα είναι 11,1 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.


Κατηγορία:Δήμοι της Φινλανδίας
Όουλαϊνεν

To Όουλαϊνεν (Oulainen) είναι δήμος της Φινλανδίας, που ιδρύθηκε το 1865 και χαρακτηρίστηκε πόλη το 1977.

Βρίσκεται στη Βόρεια Οστροβόθνια, και υπάγεται στο διοικητικό διαμέρισμα Όουλου. Ο δήμος έχει πληθυσμό 8.198 κατοίκων (2003) και καλύπτει έκταση 597,6 τετραγωνικών χιλιομέτρων, από τα οποία 9,86 είναι νερό. Η πληθυσμιακή πυκνότητα είναι 13,9 κάτοικοι ανά τετραγωνικό χιλιόμετρο. Μοναδική γλώσσα στο δήμο είναι τα Φινλανδικά.

Εκτός από την ομώνυμη πόλη, ο δήμος περιλαμβάνει και τα γύρω χωριά.
Κορσικανική γλώσσα

Η Κορσικανική γλώσσα (Κορσικανικά: corsu ή lingua corsa) είναι μία Λιγουρική γλώσσα που ομιλείται στην Κορσική της Γαλλίας και στη βόρεια Σαρδηνία μαζί με τα Γαλλικά και τα Ιταλικά που είναι επίσημες γλώσσες στα δύο αυτά νησιά.

Η Κορσικανική γλώσσα χρησιμοποιεί για την γραφή της το Λατινικό αλφάβητο, ενώ το 10% των Κορσικανών την έχουν ως πρώτη γλώσσα.

Εδώ παρουσιάζεται ένας πίνακας με το αλφάβητο της Κορσικανικής γλώσσας, καθώς και με την προφορά του:
Χάιλουοτο

Το Χάιλουοτο (Hailuoto) είναι νησί και δήμος της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Όουλου. Ο δήμος έχει πληθυσμό 1000 κατοίκων (2007) και καλύπτει έκταση 195,56 τετραγωνικών χιλιομέτρων, από τα οποία 2,64 είναι νερό(μέτρηση 2004-12-31). Η πληθυσμιακή πυκνότητα είναι 5 κάτοικοι ανά τετραγωνικό χιλιόμετρο.

Το Χάιλουοτο βρίσκεται ακριβώς απέναντι από την πόλη Όουλου, στο Βοθνικό Κόλπο, ενώ οι μεταφορές προς το Όουλουνσαλο γίνονται με φέριμποτ. Το ύψος του εδάφους στην περιοχή ανεβαίνει συνεχώς λόγω της μεταπαγετώδους ανόδου. Εκτιμάται ότι τα τμήματα γης που αποτελούν σήμερα το Χαιολουότο ανήλθαν από τη Βαλτική Θάλασσα πριν από 1700 χρόνια.
Σιικαγιόκι

Το Σιικαγιόκι (φινλανδικά: "Siikajoki") είναι δήμος της Φινλανδίας. Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Όουλου. Ο δήμος έχει πληθυσμό 5.823 κατοίκων (2008) και καλύπτει έκταση 1651 τετραγωνικών χιλιομέτρων, από τα οποία 9,94 είναι νερό. Η πληθυσμιακή πυκνότητα είναι 5.57 κάτοικοι ανά τετραγωνικό χιλιόμετρο. Μοναδική γλώσσα στο δήμο είναι η Φινλανδική.

Ο δήμος προέκυψε διοικητικά από τη συγχώνευση τριών άλλων δήμων.
Ουγκαριτικό αλφάβητο

Το Ουγκαριτικό αλφάβητο χρησιμοποιήθηκε στο κράτος της Ουγκαρίτ από το το 1500 π.Χ. μέχρι το 1200 π.Χ.. Τα κείμενα που ανήκουν στην Ουγκαριτικής γλώσσας είναι μία από τις βορειοδυτικές σημιτικές γλώσσες στις οποίες επίσης ανήκουν η Αραμαϊκή και η Εβραϊκή γλώσσα. Η Ουγκαριτική γραφή είναι μεν σφηνοειδής γραφή, φέρει όμως τα χαρακτηριστικά των βορειοσημιτικών συμφωνικών γραφών που είναι ένας τύπος συστήματος γραφής, στον οποίο κάθε σύμβολο αντιπροσωπεύει ένα σύμφωνο, ενώ ο αναγνώστης πρέπει να προσθέσει το κατάλληλο φωνήεν. Παρόμοιες γραφές είναι η Φοινικική, η Σαμαριτική, η Αραμαϊκή και η Εβραϊκή γραφή.
Πάπας Στέφανος Β΄

:"Σε μερικές πηγές, πριν τη δεκαετία του 1960, ο Πάπας Στέφανος ονομάζεται "Στέφανος Γ΄" και ο Στέφανος, εκλεγμένος Πάπας, "Στέφανος Β΄". Για περισσότερες λεπτομέρειες δείτε το άρθρο Στέφανος, εκλεγμένος Πάπας."

thumb|200px|Η δωρεά του βασιλιά Πεπίνου στον Πάπα Στέφανο
Ο Πάπας Στέφανος Β΄ ("Papa Stefano II", 715 - 26 Απριλίου 757) διετέλεσε Πάπας Ρώμης από τις 26 Μαρτίου του 752 έως το θάνατό του στις 26 Απριλίου του 757.

Οι Λομβαρδοί είχαν καταλάβει τη Ραβέννα, πρώην έδρα της βυζαντινής εξαρχίας, στη νότια Ιταλία, το 751, και ασκούσαν πίεση στη Ρώμη. Οι σχέσεις μεταξύ της Αγίας Έδρας και της αυτοκρατορικής δυναστείας των Ισαύρων ήταν ιδιαίτερα τεταμένες κατά τα μέσα του ογδόου αιώνα. Εξαιτίας του γεγονότος ότι η βυζαντινή αυτοκρατορία απειλούταν τόσο από το Χαλιφάτο των Αββασιδών όσο και από τους Βούλγαρους, καμία βοήθεια δεν υπήρξε από την Κωνσταντινούπολη. Ο Στέφανος στράφηκε στον Πεπίνο, τον πρόσφατα εστεμμένο βασιλιά των Φράγκων, ταξίδεψε μάλιστα και στο Παρίσι για να του ζητήσει βοήθεια πρόσωπο με πρόσωπο. Στις 28 Ιουλίου του 754, ο Πάπας Στέφανος έστεψε εκ νέου τον Πεπίνο, βασιλιά. Σε αντάλλαγμα, ο βασιλιάς ανέλαβε το ρόλο του προστάτη της Εκκλησίας και στράφηκε εναντίον των Λομβαρδών.

Ο Πεπίνος εισέβαλε δύο φορές στην Ιταλία για να αντιμετωπίσει τους Λομβαρδούς και επέστρεψε στον Πάπα την περιοχή μεταξύ Ρώμης και Ραβέννας, αλλά άφησε στους Λομβαρδούς βασιλείς το βασίλειο τους.
Λουίς Μίγια

Ο Λουίς Μίγια Άσπας (ισπ:"Luis Milla Aspas") είναι παλαίμαχος διεθνής Ισπανός ποδοσφαιριστής που αγωνιζόταν στο χώρο της μεσαίας γραμμής και διακρινόταν για τα οργανωτικά του χαρίσματα.
Ουγκαριτική γλώσσα

Η Ουγκαριτική γλώσσα υπήρξε σημιτική γλώσσα του 14ου έως του 13ου αι. π.Χ. Διασώζονται μόνο γραπτά κείμενα που είναι ποιήματα μυθολογικού περιεχομένου, τα οποία ανακαλύφθηκαν το 1928 στην Ουγκαρίτ. Έχουν σημαντική σημασία για την μελέτη της Παλαιάς Διαθήκης επειδή βοηθούν τους επιστήμονες να ξεκαθαρίσουν τις γλωσσικές ασάφειες των εβραϊκών κειμένων και να κατανοήσουν διάφορες φράσεις, ιδιώματα και εκφράσεις που δεν διασώθηκαν στους αιώνες. 

Η ανακάλυψη της Ουγκαριτικής γλώσσας είναι η τρίτη σημαντική ανακάλυψη μετά την αποκωδικοποίηση των Αιγυπτιακών ιερογλυφικών και της σφηνοειδούς γραφής της Μεσοποταμίας. Τα Ουγκαριτικά κείμενα που βρέθηκαν μας διηγούνται για την μυθολογία της Χαναάν, όπως π.χ. τον μύθο του Κερέτ, το έπος του Αχάτ (ή μύθος του Δανιήλ), τον μύθο του Μπαλ-Αλιγιάν και τον Θάνατο του Μπαάλ.

Τα Ουγκαριτικά είναι σημιτική γλώσσα στο Ουγκαριτικό αλφάβητο που είχε 30 ή 22 γράμματα αντί για συλλαβές. Χρησιμοποιήθηκε απότον 14ο αι. π.Χ. μέχρι το 1180/1170 π.Χ. όπου και καταστράφηκε η πόλη.
Μούχος

75px|Coat of Arms of Muhos|right
To Μούχος (Muhos) είναι δήμος της Φινλανδίας.Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Όουλου, απέχοντας 23 χιλιόμετρα από την πόλη Όουλου. Ο δήμος έχει πληθυσμό 7.969 κατοίκων (2003) και καλύπτει έκταση 796,69 τετραγωνικών χιλιομέτρων, από τα οποία 12,86 είναι νερό. Η πληθυσμιακή πυκνότητα είναι 10 κάτοικοι ανά τετραγωνικό χιλιόμετρο. Μοναδική γλώσσα στο δήμο είναι η Φινλανδικά.
Γόλγοι

Οι Γόλγοι ή Γολγοί ήταν αρχαία πολίχνη στην Κύπρο.

Σύμφωνα με την μυθολογία υπάρχουν δύο εκδοχές για την ίδρυση της πόλης. Η μία λέει ότι ιδρύθηκε από τον Γόλγο από την Σικυώνα της αρχαίας Αχαΐας όπου έδωσε και το όνομα του. Η δεύτερη εκδοχή λέει ότι ο Γόλγος ήταν γιος της Αφροδίτης και του Άδωνη. Στην πόλη λατρευόταν η Γολγία Άρτεμη και έχουν βρεθεί επιγραφές με αυτή την ονομασία, επίσης η λατρεία της Αφροδίτης πιστεύεται ότι επεκτάθηκε από τους Γόλγους στο υπόλοιπο νησί. 

Οι ανασκαφικές έρευνες που συνεχίζονται μέχρι σήμερα έχουν φέρει στο φως νεκροπόλεις, επιγραφές, κεφαλές αγαλμάτων και ερείπια κτιρίων.
Τοφιλάου Έτι Αλεσάνα

O Τοφιλάου Έτι Αλεσάνα ("Tofilau Eti Alesana", 4 Ιουνίου 1924–19 Μαρτίου 1999) ήταν πολιτικός από τις Σαμόα. Διετέλεσε δύο φορές πρωθυπουργός της χώρας του και επίσης υπουργός Εξωτερικών.
Ενιαία Πανελλαδική Οργάνωση Νέων

Η Ενιαία Πανελλαδική Οργάνωση Νέων (Ε.Π.Ο.Ν.) ήταν οργάνωση νέων που ιδρύθηκε κατά τη διάρκεια της Κατοχής, στις 23 Φεβρουαρίου 1943 και ήταν μέλος του ΕΑΜ.
Ασπασία

Η Ασπασία (περ. 470 – περ. 400 π.Χ. ) καταγόταν από τη Μίλητο και ήταν διάσημη για το δεσμό, που διατηρούσε με τον επιφανή Αθηναίο πολιτικό Περικλή. Ελάχιστα πράγματα είναι γνωστά για τη ζωή της. Πέρασε το μεγαλύτερο μέρος της ενήλικης ζωής της στην Αθήνα και υπάρχει η πιθανότητα να επηρέασε, διαμέσου του Περικλή, την πολιτική του αθηναϊκού κράτους. Στο όνομά της αναφέρονται στα έργα τους οι Πλάτων, Αριστοφάνης, Ξενοφών και άλλοι συγγραφείς της εποχής.

Ορισμένοι από αυτούς υποστηρίζουν πως η Ασπασία διατηρούσε οίκο ανοχής, ενώ ήταν πόρνη και η ίδια. Ωστόσο οι σύγχρονοι μελετητές είναι επιφυλακτικοί ως προς αυτό το ζήτημα, δεδομένου ότι πρόκειται για ισχυρισμό συγγραφέων (μεταξύ αυτών και κωμικοί ποιητές) που ως στόχο είχαν τη δυσφήμιση του Περικλή. Ορισμένοι μελετητές αμφισβητούν ακόμη και την παράδοση βάσει της οποίας η Ασπασία ήταν εταίρα, θεωρώντας πως στην πραγματικότητα το ζεύγος ήταν παντρεμένο. Η Ασπασία απέκτησε με τον Περικλή ένα γιο, ο οποίος επίσης ονομάστηκε Περικλής. Ο τελευταίος αργότερα έγινε στρατηγός του αθηναϊκού στρατού και εκτελέστηκε μετά τη Ναυμαχία των Αργινουσών. Μετά το θάνατο του Περικλή του Πρεσβύτερου, πιστεύεται πως η Ασπασία έγινε εταίρα του Λυσικλή, ενός άλλου Αθηναίου πολιτικού και στρατιωτικού.
Φόρος εισοδήματος

Ο φόρος εισοδήματος είναι ο φόρος που επιβάλλεται στο ετήσιο σύνολο των εσόδων των φυσικών και νομικών προσώπων και οι οποίες προέρχονται από διάφορες πηγές, εργασία, εταιρεία, ακίνητα, μετοχές, τόκους κ.λ.π. Ο φόρος αυτός, αναλόγως της νομικής φύσης της φορολογούμενης μονάδας, επί του εισοδήματος της οποίας επιβάλλεται ο φόρος, διακρίνεται σε δυο κατηγορίες :
* Φόρος εισοδήματος φυσικών προσώπων (ΦΕΦΠ)
* Φόρος εισοδήματος νομικών προσώπων (ΦΕΝΠ) ή φόρος επί των κερδών των Ανώνυμων εταιρειών.
Ο φόρος εισοδήματος είναι ο λιγότερο άδικος φόρος, αφού προέρχεται από τη δημιουργία νέου εισοδήματος (μισθού, ημερομισθίου, κερδών από επιχειρηματική δραστηριότητα) του υποκείμενου σε φορολόγηση, φυσικού ή νομικού προσώπου.
Κίτιο

Το Κίτιον ή Κιτίμ ήταν αρχαία Φοινικική πόλη, βασίλειο της Κύπρου στη θέση της σημερινής Λάρνακας.
Στο χώρο της πόλης υπήρχαν προϊστορικοί οικισμοί οι οποίοι αργότερα δέχτηκαν Αχαιούς αποίκους. Η πόλη αναφέρεται ήδη από τον 12ο αιώνα σε αιγυπτιακές επιγραφές, αλλά και αργότερα στην Αγία Γραφή. Τον 9ο αιώνα π.Χ. ιδρύθηκε αποικία των Φοινίκων με το όνομα Καρτιχατάστ που σημαίνει "νέα πόλη". Τον 7ο αιώνα π.Χ. το Κίτιο περνά στην εξουσία των Ασσυρίων, ενώ τον 5ο αιώνα π.Χ. μαζί με όλη την Κύπρο περνά στην κατοχή των Αιγυπτίων και στη συνέχεια στους Πέρσες βασιλείς οι οποίοι εγκατέστησαν Φοίνικες βασιλείς. Το Κίτιο συμμετέχει στην πολιορκία της Τύρου με το πλευρό του Μέγα Αλέξανδρου. Το 58 π.Χ. περνά στους Ρωμαίους συνεχίζοντας να παραμένει το σημαντικότερο και κυριότερο λιμάνι της Κύπρου. Η πόλη συνέχιζε να ακμάζει μέχρι τα πρώτα χρόνια της Φραγκοκρατίας αλλά σταδιακά έχασε την αίγλη της και εγκαταλείφθηκε. Στην πόλη ζούσαν Φοίνικες από τον τον 8ο - 3ο αιώνα μαζί με τους Έλληνες που ζούσαν στο νότιο μέρος. Συνολικά η πόλη μετρά 32 αιώνες ελληνικού πολιτισμού. Οι Φοίνικες του Κιτίου, που συνεργάζονταν πάντα με τους Πέρσες, άρχισαν σταδιακά να εγκαταλείπουν την Κύπρο όταν αυτή προσαρτήθηκε (311-310 π.Χ. μέχρι το 58 π.Χ.) στους Έλληνες Μακεδόνες του Πτολεμαίου. Υπολογίζεται πως μέχρι το 200π.Χ. δεν υπήρχε ούτε και ένας Φοίνικας στην Κύπρο, εγκαταστάθηκαν στη μητρόπολή τους, τη Φοινίκη, αφού δεν υπήρχαν πλέον οι Πέρσες στην Κύπρο για να τους προστατεύουν.
Πάπας Ιωάννης Δ΄

Ο Πάπας Ιωάννης Δ΄ διετέλεσε Πάπας Ρώμης από τις 24 Δεκεμβρίου του 640 έως και το θάνατό του στις 12 Οκτωβρίου του 642. Εκλέχτηκε μετά από μία τετράμηνη περίοδο χηρείας του παπικού θρόνου. ("sede vacante").

Η οικογένεια του καταγόταν από την Αλβανία, αλλά εκείνος γεννήθηκε στη Δαλματία και πιθανότατα στην πόλη Σάλωνα. Ο πατέρας του ονομαζόταν Βενάντιος και ήταν «σχολαστικός» (δικηγόρος). Την περίοδο της εκλογής του ήταν αρχιδιάκονος της Εκκλησίας της Ρώμης, που αποτελούσε σημαντική θέση για τη διακυβέρνηση της Αγίας Έδρας. Καθώς η ενθρόνιση του Ιωάννη έγινε στις 24 Δεκεμβρίου, ημερομηνία πολύ κοντινή στην εκλογή του, εικάζεται ότι η παπική εκλογή επικυρώθηκε από το βυζαντινό έξαρχο στη Ραβέννα και όχι από τον ίδιο το βυζαντινό αυτοκράτορα.

Τα προβλήματα που προέκυψαν από τις επιδρομές των Σλάβων στην ιδιαίτερη πατρίδα του, προσέλκυσαν την προσοχή του Πάπα στην περιοχή αυτή. Για να απαλύνει τον πόνο των κατοίκων, ο Ιωάννης έστειλες τον ηγούμενο Μαρτίνο στη Δαλματία και την Ίστρια με μεγάλα χρηματικά ποσά για την εξαγορά των αιχμαλώτων. Καθώς οι κατεστραμμένοι ναοί δεν μπορούσαν να ξαναχτιστούν, τα λείψανα ορισμένων από τους σημαντικότερους Δαλματούς αγίους μεταφέρθηκαν στη Ρώμη. Ο Ιωάννης ανέγειρα ένα παρεκκλήσι προς τιμή τους, το οποίο διατηρείται ακόμη. Διακοσμήθηκε με ψηφιδωτά, στα οποία απεικονίζεται ο Πάπας να κρατά στα χέρια του το παρεκκλήσι. Δεν ασχολήθηκε όμως μόνο με την αποκατάσταση των θυμάτων.. Θέλησε να εκχριστιανίσει και τους ίδιους τους Σλάβους. Ο αυτοκράτορας Κωνσταντίνος Πορφυρογέννητος λέει ότι ο Πόργκα, δούκας των Κροατών της Δαλματίας, τον οποίο κάλεσε στη Δαλματία ο Ηράκλειος, έστειλε επιστολή σε κάποιον αυτοκράτορα Ηράκλειο ζητώντας του χριστιανούς δασκάλους. Εικάζεται ότι πρόκειται για τον ίδιο το βυζαντινό αυτοκράτορα, ο οποίος με τη σειρά του ζήτησε τη βοήθεια του Πάπα Ιωάννη.

Μετά την εκλογή του και πριν την ενθρόνισή του, ο Ιωάννης και οι επίσκοποι της Ρώμης έστειλαν επιστολή στον κλήρο της Βόρειας Ιρλανδίας για να τους επισημάνουν τα λάθη που έκαναν στην επιλογή της ημερομηνίας εορτασμού του Πάσχα, και να τους στηρίξουν στον αγώνα τους ενάντια στην αίρεση του Πελαγιανισμόυ. Την ίδια περίοδο καταδίκασε το Μονοθελητισμό. Ο αυτοκράτορας Ηράκλειος αμέσως αποκήρυξε το μονοθελητιστικό κείμενο γνωστό σαν «Έκθεση». Στο γιο του Ηράκλειου, Κωνσταντίνο Γ', ο Ιωάννης απέστειλε την απολογία του για τον Πάπα Ονώριο Α΄, στην οποία αποδοκίμαζε την προσπάθεια σύνδεσης του ονόματος του Ονώριου με τον Μονοθελητισμό. Ο Ονώριος, σύμφωνα με τον Ιωάννη, μιλώντας για μία θέληση του Ιησού, προσπαθούσε να αποδείξει ότι δεν υπήρχαν δύο αντικρουόμενες θελήσεις.

Πέθανε στις 12 Οκτωβρίου του 642 και τάφηκε στη Βασιλική του Αγίου Πέτρου.
Φρύνη

Η Φρύνη ήταν μια διάσημη εταίρα της αρχαιότητας, ξακουστή για το φυσικό της κάλλος. Έζησε κατά τον 4ο αιώνα π.Χ. στην αρχαία Αθήνα, ωστόσο καταγόταν από τις Θεσπιές της Βοιωτίας στις οποίες και φέρεται να γεννήθηκε το 371 ή το 365 π.Χ.. Ο πατέρας της λεγόταν Επικλής και το πραγματικό της όνομα ήταν Μνησαρέτη, αλλά εξαιτίας του χλωμού (ωχρού) δέρματός της έμεινε γνωστή ως Φρύνη (το όνομα προκύπτει από το αμφίβιο φρύνος). Σχετικά με τη ζωή της διασώζονται πολλά διάσημα ιστορικά ανέκδοτα, ενώ θεωρείται πως αποτέλεσε το μοντέλο για το διάσημο άγαλμα, γνωστό ως "«Αφροδίτη της Κνίδου»", έργο του Πραξιτέλη. Η Φρύνη πέθανε στην Αθήνα το 310 π.Χ..
Άραχθος

Ο Άραχθος είναι ο όγδοος μεγαλύτερος ποταμός της Ελλάδας και ο τρίτος από τους κυριότερους ποταμούς της Ηπείρου. Έχει συνολικό μήκος 135 χιλιόμετρα. Πηγάζει από την βόρεια Πίνδο και εκβάλει στον Αμβρακικό κόλπο.
Αμαθούντα

thumb|270px|Αρχαιολογικός χώρος Αμαθούντας
thumb|270px|Αρχαιολογικός χώρος Αμαθούντας

Η Αμαθούντα ήταν αρχαία πόλη-κράτος στην Κύπρο. Βρίσκεται στη νότια Κύπρο, κοντά στη σημερινή Λεμεσό.

Σύμφωνα με τη μυθολογία οικιστής της πόλης είναι ένας γιος του Ηρακλή, ο Άμαθος. Το όνομά της προέρχεται ή από αυτόν τον Άμαθο ή από τη νύμφη Αμαθούσα, μητέρα του βασιλιά της Πάφου Κινύρα. Εδώ έφερε ο Θησέας την κόρη του Μίνωα, την Αριάδνη, όταν ξέφυγε από τον λαβύρινθο. Εκεί, αφού γέννησε το παιδί της πέθανε και τάφηκε. 

Οι αρχαιολογικές έρευνες έδειξαν ότι η περιοχή κατοικείται από τον 11ο αιώνα π.Χ.. Αρχικά ήταν μικρή πολίχνη χτισμένη σε οχυρό λόφο δίπλα στη θάλασσα, περίπου τον 8ο αιώνα π.Χ. κτίστηκε το λιμάνι, στα ελληνιστικά χρόνια το λιμάνι επεκτάθηκε και χτίστηκε δεύτερος εσωτερικός κλειστός λιμένας. Στην πόλη λατρευόταν η Αφροδίτη, της οποίας υπήρχε και ναός. Στη Γεωμετρική Περίοδο στην Αμαθούντα, όπως και σε όλες τις αρχαίες Κυπριακές πόλεις, εγκαταστάθηκαν Ετεοκρήτες αλλά και Μυκηναίοι άποικοι. Αυτό έχει εξακριβωθεί από αγγεία της περιόδου που έχουν βρεθεί σε νεκροταφεία της αρχαίας Αμαθούντας. Στην πόλη τάφηκε ο Ονήσιλος μετά τον θάνατό του.

Κατά άλλη ισχυρή εκδοχή θεωρείται ότι η πόλη ιδρύθηκε από τους Φοίνικες ανάμεσα στον 15ο και 120 αι. π.Χ και συγκέντρωσε στον πληθυσμό της πολλούς ετεοκυπρίους. Αυτό το δεδομένο εξηγεί και τη συνεχή άρνηση των Αμαθουσίων να λάβουν μέρους σε εξεγέρσεις εναντίον των Περσών οι οποίοι ήταν σύμμαχοι των Φοινίκων κι αντίπαλοι των Ελλήνων. Ο δε Ονήσιλος σκοτώθηκε σε μάχη εναντίον της Αμαθούντας όταν κατά τη διάρκεια της αντιπερσικής επανάστασης του 500 π.Χ ο ηγεμόνας των Σαλαμινίων ηγήθηκε των Κυπρίων που ήθελαν την αποτίναξη της περσικής κυριαρχίας. Η Αμαθούντα (όπως και το Κίτιο) παρέμεινε σύμμαχος των Περσών μέχρι και την κατάληψη της Κύπρου από τον Μέγα Αλέξανδρο. Όταν αργότερα οι Πτολεμαίοι της Αιγύπτου προσάρτησαν την Κύπρο η Αμαθούντα που εξακολουθούσε να έχει στενές σχέσεις με τη Φοινίκη, αντιστάθηκε.
Ο πλούτος της πόλης προέρχονταν από τις εύφορες πεδιάδες που καλλιεργούσαν οι κάτοικοί της κι από την εκμετάλλευση των ορυχείων χαλκού. 

Στα ρωμαϊκά χρόνια η Αμαθούντα ήταν γνωστή για το ναό της Αφροδίτης και του Άδωνι κι υπήρξε πρωτεύουσα διοικητικής περιφέρειας, ενώ με την επικράτηση του χριστιανισμού έγινε έδρα επισκόπου. Άκμασε ως τον 7ο αιώνα μ.Χ.,οπότε εγκαταλείφθηκε πιθανώς εξαιτίας των αραβικών επιδρομών. Οικοδομικό υλικό από την Αμαθούντα χρησιμοποιήθηκε σε κατασκευή κτιρίων στη Λεμεσό αλλά και στην κατασκευή και της Διώρυγας του Σουέζ.

Στην Αμαθούντα γεννήθηκε το 539 μ.Χ. ο Άγιος Ιωάννης ο Ελεήμονας, μετέπειτα πατριάρχης Αλεξανδρείας. 

Η αρχαία πόλη σήμερα ανασκάπτεται και είναι επισκέψιμη. Έχουν ανασκαφεί η ακρόπολη, ο ναός της Αφροδίτης, και πλήθος οικοδομικών λειψάνων όλων των εποχών. Το αρχαίο λιμάνι είναι ορατό μέσα στο νερό στη θαλάσσια περιοχή.
Πάπας Ιννοκέντιος Α΄

Ο Πάπας Ιννοκέντιος Α΄ ("Papa Innocenzo I", ... - 12 Μαρτίου 417) ήταν άγιος και Πάπας Ρώμης από το 401 ως τις 12 Μαρτίου του 417. Διαδέχθηκε στο αξίωμα του Ποντίφικα τον Αναστάσιο Α΄.
Μάχη της Αγγλίας

Με τον όρο Μάχη της Αγγλίας (αγγλικά: "Battle of Britain") έγινε γνωστή η προσπάθεια της αεροπορίας της Ναζιστικής Γερμανίας, της Λουφτβάφε (Luftwaffe), να καταβάλει τη Βρετανική Βασιλική Αεροπορία (RAF, Royal Air Force) για να μπορέσει να πραγματοποιηθεί η «Επιχείρηση Θαλάσσιος Λέων» (γερμανικά: «Seelöwe»), που προέβλεπε την απόβαση των γερμανικών δυνάμεων στα βρετανικά νησιά. Ο όρος προέρχεται από ομιλία του Βρετανού Πρωθυπουργού Ουίνστον Τσώρτσιλ στη Βουλή των Κοινοτήτων στις 18 Ιουνίου 1940, στην οποία ανέφερε: «...Η Μάχη της Γαλλίας, όπως την αποκάλεσε ο Στρατηγός Βεϋγκάν, τελείωσε. Επίκειται η έναρξη της Μάχης της Αγγλίας».right|thumb|Παρατηρητής στο καθήκον: Λονδίνο, 1940